section_heading: Kritike i priznanja
paragraph_text: Film Povratak Supermana dobio je pozitivne ocjene filmskih kritičara. Na popularnoj internetskoj stranici Rotten Tomatoes film ima 76% pozitivnih ocjena temeljenih na 258 zaprimljenih kritika.<ref> Na drugoj internetskoj stranici Metacritic film ima prosječnu ocjenu 72/100 temeljenu na 40 zaprimljenih kritika.<ref> Richard Corliss iz magazina Time hvalio je film prozvavši ga jednim od najboljih filmova o superjunacima. Najviše je bio impresioniran Singerovom režijom te samom pričom. Joe Morgenstern iz The Wall Street Journala također je napisao pozitivnu kritiku iako je glumu Routha i Bosworthice proglasio "ponešto mrtvom odnosno potpuno prosječnom. Ništa specijalno." Morgenstern je vjerovao da je karakterizacija Lexa Luthora "dobro napisana i solidno odglumljena". Također je nahvalio fotografiju Newtona Thomasa Siegela te scenografiju Guya Hendrixa Dyasa.<ref>